ალ კაპონე

ალფონს გაბრიელ „ალ“კაპონე (Alfonso Capone; ოლაჸაფინია ჯოხოთ ჭყოლირი სახე; დ. 17 ღურთუთა, 1899 — ღ. 25 ღურთუთა, 1947) —  ამერიკალი უბადოშ მაქიმინალი, ნამუთ 1920-1930-იან წანეფს ჩიკაგოშ ტერიტორიას აკონტროლენდჷ. დგიმიშ ბიზნესიშ ოფულათ დაკინებულ რდჷ ბუტლეგარათ, ოლაჸაფე ბიზნესით დო პროსტიტუციათ. ჭიე-ჭიეთ ააშ-იშ ორგანიზაფილი დჷმაშებუეფიშ იტალიურ მაფიას ართ-ართი არძაშე გოლინამ გამა-კოჩო გინირთჷ.

ალ კაპონექ დებადჷ ნიუ იორკის იტალიარი ემიგრანტეფიშ ფანიას. კაპონექ ორდოიანი ასაკიშე ქაკათჷ კრიმინალური ბანდაშ საქვარეფს, თიშ უკული, მუთ 14 წანაშ ხანს სკოლაშე გიშაჸოთესჷნ. 1920-იანი წანეფიშ დაჭყაფურს თიქ გინორთჷ ჩიკაგოშა, თიშენ ნამდა გიმურინუაფუდკო ფარაშ შიბაშ ახალი ჯან-ღვენეფი, სქირი კანონიშ ბორჯის უკანონე ალკოჰოლური ოშუმალით ვაჭარუაშ შარათ. ხოლო ოკათუდჷ შხვადოშხვა კრიმინალურ საქვარეფს, მოხელეეფიშ მართამალუას დო პროსტიტუციაშ ორგანიზაფას.

უკანონე საქვარეფიშ მოხ, კაპონე რდჷ საჯარო ფიგურათ. თინა ოხვარუდჷ შხვადოშხვა ქირსიანიშ სქუაშ ორგანიზაციეფს ეთი ფარათ, ნამუსით მუში საქვარით შიბულენდჷ, ათეშენ მინშა თის იშინუანდეს "ალეიანი რობინ ჰუდო". კაპონეშ რეპუტაციაქ თიშ უკული ილახჷ, მუთ ოკათუდჷ "წიმინდა ვალენტინიშ დღაშ ჭყვადუა-მერეხუას", სოდეთ აწმარენჯი ბუნაშ შქვითი უბადოშ მაქიმინალი ღურათ საჯეს.

ღურჷ 1947 წანაშ 25 ღურთუთას გურით.

 რესურსეფი ინტერნეტის 

ალ კაპონე - ორიგინალური განგსტერი 
ალ კაპონწკჷმა მერცხუაფლი ინფორმაცია

კატეგორია:იტალიური მაფია
კატეგორია:ამერიკალი კრიმინალეფი
კატეგორია:დუნაბადი 1899
კატეგორია:ნაღურა 1947
კატეგორია:ნიუ-იორკალეფი
კატეგორია:იტალიარი კრიმინალეფი
კატეგორია:იტალო-ამერიკალეფი